Қырғызстан: санкция экономикамызды 10% құлдыратуы мүмкін
"Қырғызстан: санкция экономикамызды 10% құлдыратуы мүмкін" | "https://abai.kz/post/149572"
TITLE: Қырғызстан: санкция экономикамызды 10% құлдыратуы мүмкін
URL: https://abai.kz/post/149572
META: "Қырғызстан: санкция экономикамызды 10% құлдыратуы мүмкін" | "https://abai.kz/post/149572"
DATE: 01.04.2022
AUTHOR(s): Abai.kz
TOTAL WORDS: 116
TEXT: Германияда өткен Энергетикалық форумға қатысқан Қырғызстанның сыртқы істер министрі Руслан Қазақбаев Deutsche Welle (DW) басылымына сұқбат берді. Қазақбаев Украинада жүріп жатқан соғыс, Ресей мен Қырғызстан қарым-қатынасы жайлы сұрақтарға жауап берді. "Қазірдің өзінде азық-түлік қымбаттап жатыр. Ертеңгі күні энергия бағасы қалай болатынын білмейміз. Біз энергияны негізінен Ресейден аламыз. Біздің болжам бойынша, ел экономикасы 5 -10% құлдырайды", - деді Қазақбаев. Ол сонымен бірге Ресей экономикасының бәсеңдеуінен ол жақтағы қырғызстандық мигранттарға қиын түсуі мүмкін екенін айтты. Коронавирус пандемиясынан зардап шеккен Қырғызстан экономикасына Ресей мен Украина арасындағы жанжал жаңа соққы болып отыр. 24 ақпанда Ресей Украинаға соғыс ашқалы бері Қырғызстанда азық-түлік бағасы бірден қымбаттап кетті. 24 наурызда қырғыз үкіметі дағдарысқа қарсы шара жоспарын құрып, бюджеттен 126 млрд сом бөлді. Abai.kz
